
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2000. gada 26. septembra noteikumos Nr. 330 "Vakcinācijas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Grozījumu veikšana Ministru kabineta 2000.gada 26.septembra noteikumos Nr.330 “Vakcinācijas noteikumi” (turpmāk – Vakcinācijas noteikumi) ir Veselības ministrijas (turpmāk – VM) iniciatīva.
Šobrīd pasaulē globāli pieaug risks masalu izplatībai, kā arī Latvijā šogad, pēc vairāku gadu pārtraukuma ir noticis masalu uzliesmojums, ko ir veicinājusi nepietiekama bērnu vakcinācija pret masalām. Tādēļ ir pārskatītas rekomendācijas vakcinācijai pret masalām, paredzot balstvakcināciju veikt agrāk, nekā tas bijis līdz šim – 4 gadu vecumā. Šāda pieeja jau ir ieviesta vairākās ES valstīs, tādēļ Latvijas vakcinācijas kalendārs šajā ziņā ir atpalicis no jaunākās starptautiskās prakses un to ir nepieciešams aktualizēt.
Grozījumi Vakcinācijas noteikumos paredz veikt izmaiņas bērnu vakcinācijas kalendārā, īpaši attiecībā uz bērnu vakcināciju pret masalām, kas ļauj efektīvi organizēt valsts apmaksātu vakcināciju, vienlaikus nodrošinot labāku bērnu veselības aizsardzību un veicinot infekcijas slimību izplatības ierobežošanu sabiedrībā. Līdz ar to paredzēts steidzami pilnveidot bērnu vakcinācijas kalendāru, pazeminot balstvakcinācijas jeb revakcinācijas vecumu masalu, masaliņu, epidēmiskā parotīta (cūciņas) vakcīnas otrās devas saņemšanai, kā arī bērnu vakcinācijas kalendārā mainīt 12-15 mēnešu vakcinācijas intervālu uz 12 mēnešiem.

Sasaiste ar politikas plānošanas dokumentiem:
1. Valdības rīcības plāna 15.3.apakšpunkts – Panāksim veselīgi nodzīvoto mūža dzīves gadu pieaugumu Latvijas sabiedrībā. 2) Īstenoti veselības veicināšanas un slimību profilakses pasākumi gan nacionālā, gan pašvaldību līmenī. Sekmēta infekcijas slimību profilakses un vakcinācijas veicināšana.
2. Sabiedrības veselības pamatnostādņu 2021.-2027.gadam 2.rīcības virziens – Infekciju izplatības mazināšana (2.2.uzdevums – Mazināt infekcijas slimību izplatīšanās riskus).
3. Mātes un bērna veselības uzlabošanas plāna 2025.-2027.gadam 1.4.4.pasākums – Nodrošināt bērnu vakcināciju pret masalām, masaliņām, epidēmisko parotītu un vējbakām ar otro vakcīnas devu agrākā dzīves periodā (4 gadu vecumā).
1.2. Mērķis
Mērķa apraksts
Grozījumu mērķis ir:
1. pazemināt balstvakcinācijas (revakcinācijas) vecumu masalu, masaliņu, epidēmiskā parotīta kombinētās vakcīnas otrās devas saņemšanai no septiņu uz četru gadu vecumu;
2. precizēt bērnu vakcinācijas vecumu, nosakot to pie konkrēta 12 mēnešu vecuma (nevis 12-15 mēnešu vecuma), lai nodrošinātu savlaicīgu, zinātniski pamatotu un epidemioloģiski efektīvu aizsardzību pret smagām un potenciāli dzīvībai bīstamām vakcīnregulējamām infekcijām.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreiz Vakcinācijas noteikumi nosaka:
1. Bērni pret masalām, masaliņām, epidēmisko parotītu tiek vakcinēti divas reizes, izmantojot kombinēto vakcīnu: 12-15 mēnešu vecumā un atkārtoti septiņu gadu vecumā.
2. Bērni 12-15 mēnešu vecumā tiek vakcinēti pret B hepatītu, difteriju, garo klepu, Hib infekciju, stingumkrampjiem un poliomielītu (4.deva); pret pneimokoku infekciju (3.deva); pret masalām, masaliņām, epidēmisko parotītu un vējbakām (1.deva).
Problēmas un risinājumi
Problēmas apraksts
Vecums, kad bērniem tiek veikta balstvakcinācija jeb revakcinācija pret masalām dažādās valstīs var atšķirties. Tas ir atkarīgs no valsts izvēlētās vakcinācijas shēmas, vēsturiskās pieejas, epidemioloģiskās situācijas valstī un citiem faktoriem valstī vai reģionā.
Lielākoties ES/EEZ valstu vakcinācijas kalendāros noteikts, ka bērni otro masalu vakcīnas devu saņem 4 līdz 6 gadu vecumā (piemēram, Dānijā (4 gados), Slovākijā (4 gados), Īrijā (4-5 gados), Kiprā (4-6 gados)), tomēr dažos gadījumos valstu vakcinācijas kalendāri var atšķirties un otrā vakcīnas deva tiek saņemta vēl ātrāk, piemēram, Francijā (16-18 mēnešos), Grieķijā (2-3 gados) vai tā tiek saņemta arī 7 gadu vecumā vai vēl vēlāk, piemēram, Lietuvā (6-7 gados), Horvātijā (6-7 gados), Zviedrijā (6-8 gados), Beļģijā (7-8 gados).
Pasaules Veselības organizācija, balstoties uz daudzu gadu pētījumu pieredzi, rekomendē sasniegt vismaz 95% vakcinācijas pret masalām aptveri ar divām devām, lai novērstu infekcijas cirkulāciju sabiedrībā. Ir pierādīts, ka viena masalu vakcīnas deva sniedz mūžilgu aizsardzību pret masalu vīrusa infekciju 93% cilvēku, divas devas - 97%. Tas nozīmē, ka līdz brīdim, kamēr bērns 7 gadu vecumā saņem otro vakcīnas devu, netiek nodrošināta pietiekama sabiedrības aizsardzība pret šo infekciju. Papildus jāņem vērā arī tie cilvēki, kuri dažādu iemeslu dēļ nav vakcinēti pret masalām vispār. Tā kā masalas ir ļoti infekciozas un ātri izplatās bērnu kolektīvos (ko apliecina arī nesenais masalu uzliesmojums) 7% nepietiekami aizsargāto bērnu un to, kuri nav vakcinēti pret masalām veido pietiekami lielu sabiedrības kopu, kas var radīt ievērojamu infekcijas uzliesmojumu. Vidēji masalu slimnieks var inficēt 12-18 cilvēkus, kuriem nav imunitātes pret masalām. Ja lielam skaitam bērnu ir nepilnīga aizsardzība pret masalām (nav saņemtas divas vakcīnas devas), tas var veicināt lielu uzliesmojumu izcelšanos bērnu vidū un epidēmiju attīstību sabiedrībā, kurās ir iesaistīti daudzi cilvēki ārpus bērnu kolektīviem.
Bērniem, kas nav pilnībā vakcinēti, ir risks saslimt ar masalām, īpaši ja viņi dodas ceļojumos ar vecākiem uz valstīm, kurās ir augsta saslimstība ar šo slimību. Eiropas Slimību profilakses un kontroles centra (turpmāk – ECDC) apkopotie dati liecina, ka 2024.gadā ES/EEZ valstīs tika ziņots par vairāk nekā 35 000 masalu gadījumiem, kas veido aptuveni desmitkārtīgu pieaugumu salīdzinājumā ar 2023.gadu. Vienlaikus ES/EEZ tika reģistrēti 23 ar masalām saistīti nāves gadījumi, galvenokārt bērniem līdz piecu gadu vecumam, savukārt ievērojamai daļai saslimušo bija nepieciešama ārstēšana stacionārā.
Pasaules Veselības organizācija (turpmāk – PVO) un ECDC aicina visas dalībvalstis pastiprināt nacionālos centienus masalu uzliesmojumu ātrākai samazināšanai. Arī Latviju ir skāris masalu uzliesmojums. Līdz 15. aprīlim reģistrēti 49 saslimušie. Saslimšanas gadījumi konstatēti dažādās vecuma grupās, tostarp 30 bērniem, no kuriem neviens nebija vakcinēts pret masalām.
Papildus norādāms, ka masalas var izraisīt dažādas nopietnas komplikācijas, it īpaši jaunākiem bērniem. Biežākās masalu komplikācijas ir vidusauss iekaisums (7-9%), caureja (8%) un pneimonija (1-6%). Apmēram vienam no 1 000 masalu slimniekiem rodas smadzeņu audu iekaisums (encefalīts) un aptuveni viens no 1 000 saslimušajiem mirst no masalu izraisītajām komplikācijām (visbiežāk bērni līdz piecu gadu vecumam).
PVO nosaka, ka bērniem jāsaņem divas vakcīnas devas, lai nodrošinātu mūžilgu aizsardzību pret masalām. Parasti vakcinācijas ieteikumi ietver otrās masalu, masaliņu un epidēmiskā parotīta vakcīnas devas saņemšanas starplaiku no 4 līdz 6 gadu vecumam.
Atbilstoši Nacionālās masalu un masaliņu eliminācijas komisijas 2024.gada 30.maija lēmumam vakcinācijai pret masalām, masaliņām, epidēmisko parotītu otrās devas saņemšanas laiks ir jāsamazina no 7 gadu vecuma uz 4 gadu vecumu. Minēto jautājumu savā darba kārtībā ir izskatījusi arī Imunizācijas valsts padome un rekomendējusi, ka bērnu vakcinācija pret masalām, masaliņām, epidēmisko parotītu jānodrošina agrākā vecumā.
Latvijā bērnu vakcinācijai tiek izmantota kombinētā pote, kas vienlaikus nodrošina aizsardzību pret slimībām, ko izraisa masalu, masaliņu un epidēmiskā parotīta vīrusi.

Imunizācijas valsts padome un Nacionālā masalu un masaliņu eliminācijas komisija ir lūgusi veikt izmaiņas Vakcinācijas noteikumu 1.pielikumā, lai mainītu pašlaik noteikto bērnu vakcinācijas intervālu (12-15 mēneši) uz 12 mēnešiem, jo šāds 12-15 mēnešu intervāls vairs nav zinātniski pamatots un tas veicina to, ka bērni netiek savlaicīgi vakcinēti. PVO un ECDC uzsver, ka vakcinācijas grafikos ir jāizvairās no nevajadzīgi plašiem vakcinācijas vecuma intervāliem, jo tie samazina vakcinācijas aptveri un palielina risku, ka bērni paliek neaizsargāti pret vakcīnregulējamām infekcijām.
Slimību profilakses un kontroles centra (turpmāk – SPKC) Imunizācijas līmeņa un savlaicīguma analīze par 2024.gadu liecina, ka daļa bērnu šajā vecumposmā netiek savlaicīgi vakcinēti, piemēram, pret B hepatītu, difteriju, garo klepu, Hib infekciju, stingumkrampjiem un poliomielītu (4.deva) savlaicīgi vakcinēti 67,9% bērnu; pret pneimokoku infekciju (3.deva) savlaicīgi vakcinēti 68,3% bērnu; pret masalām, masaliņām, epidēmisko parotītu (1.deva) savlaicīgi vakcinēti 73,3% bērnu un pret vējbakām (1.deva) savlaicīgi vakcinēti 69,4% bērnu.
Imunizācijas valsts padome un Nacionālā masalu un masaliņu eliminācijas komisija norāda, ka pirmajos dzīves mēnešos saņemtās vakcīnu devas nodrošina sākotnējo imūno atbildi, taču imunitāte var būt nepietiekama vai nestabila, ja netiek ievērots optimālais balstvakcinācijas laiks. Imunoloģiskie pētījumi rāda, ka pēc primārās vakcinācijas sērijas imūnā atbilde pakāpeniski mazinās, un savlaicīga balstvakcinācija 12 mēnešu vecumā nodrošina spēcīgu un ilgstošu aizsardzību, pateicoties nobriedušākai bērna imūnsistēmai un efektīvākai atmiņas šūnu veidošanai. Papildus iepriekš minētajam, masalām un garajam klepum raksturīga augsta transmisija, tādēļ kavēšanās ar vakcināciju pat par dažiem mēnešiem būtiski palielina saslimšanas risku.
Risinājuma apraksts
Ņemot vērā Imunizācijas valsts padomes un Nacionālās masalu un masaliņu eliminācijas komisijas rekomendācijas, kā arī apzinoties, ka vissmagākā masalu slimības gaita ir tieši mazajiem bērniem, turpmāk bērnu vakcinācija pret masalām, masaliņām un epidēmisko parotītu, izmantojot kombinēto poti, paredzēta četru gadu vecumā.
Lai novērstu situāciju, ka bērni 5-7 gadu vecumā varētu palikt nevakcinēti, Vakcinācijas noteikumu 1.pielikumā ir nepieciešams noteikt, ka pret masalām, masaliņām un epidēmisko parotītu vienlaikus ar 4 gadus vecu bērnu revakcināciju revakcinē arī 5-7 gadus vecus bērnus, kuri iepriekš nav saņēmuši otru vakcīnas devu. Tomēr prioritāri revakcinējami septiņgadīgie bērni, jo saskaņā ar līdzšinējo bērnu vakcinācijas kalendāru vakcīnas otrā deva bija paredzēta 7 gadu vecumā. No visiem 5-7 gadus veciem bērniem, kuriem ir nepieciešama revakcinācija, epidemioloģiski pamatoti ir prioritizēt septiņgadīgo bērnu vakcināciju, jo šie bērni ir visvecākā bērnu grupa, kurai ir bijis visilgākais laika periods starp pirmo vakcīnas devas saņemšanu un pilnas vakcinācijas shēmas pabeigšanu. Tā kā pēc vienas devas saņemšanas neveidojas pilnvērtīga imunitāte, kā arī ar laiku tā var mazināties, septiņgadīgie bērni ilgāku laiku ir bijuši uzņēmīgāki pret inficēšanos, kas palielina gan saslimšanas, gan infekcijas tālākas izplatīšanas risku kolektīvos. Ja ģimenes ārsta praksē veidosies vakcīnu atlikums pēc 7 gadus vecu bērnu un 4 gadus vecu bērnu revakcinācijas, vakcināciju pret masalām, masaliņām un epidēmisko parotītu var nodrošināt arī piecgadīgajiem un sešgadīgajiem bērniem. Šādā veidā VM plāno, ka divu gadu laikā tiks pabeigta 5–7 gadus veco bērnu revakcinācija, tādējādi nodrošinot vecumgrupu izlīdzināšanos. Pēc šī pārejas perioda bērnu vakcinācijas kalendāra ietvaros revakcinācija pret masalām, masaliņām un epidēmisko parotītu turpmāk būs nepieciešama tikai 4 gadu vecumā un vairs nebūs nepieciešams vienlaikus veidot atšķirīgu vecumu vakcinācijas kohortas, tostarp gadījumos, kad bērns uzsāk obligātās pamatizglītības apguvi agrāk (līdz šim Vakcinācijas noteikumu 1.pielikumā bija norādīts, ka bērnu drīkst vakcinēt agrāk, ja bērns uzsāk obligātās pamatizglītības apguvi).
Bērnu balstvakcinācijas jeb revakcinācijas vecuma pazemināšana uz 4 gadiem ir izvēlēta tādēļ, ka:
1. šādi tiek panākta optimāla imūnreakcija, bērnu imūnsistēma šajā vecumā labi reaģē uz vakcīnu, nodrošinot efektīvu imunitāti pret masalām, masaliņām un epidēmisko parotītu.
2. tiek samazināts saslimstības risks, jo saņemot vakcīnu šajā vecumā, bērni tiek pasargāti no riska saslimt ar masalām, masaliņām vai epidēmisko parotītu.

Tā kā bērnu vakcinācijas vecuma intervāla precizēšana uz konkrētu 12 mēnešu vecumu ir zinātniski pamatota, epidemioloģiski nepieciešama, atbilst starptautiskajām rekomendācijām un to rekomendē Imunizācijas valsts padome un Nacionālā masalu un masaliņu eliminācijas komisija, lai nodrošinātu bērniem savlaicīgu un efektīvu aizsardzību pret smagām un potenciāli dzīvībai bīstamām infekcijām, tiek veikts attiecīgs grozījums Vakcinācijas noteikumu 1.pielikumā. Bērniem 13-15 mēnešu vecumā grozījumu spēkā stāšanās brīdī vakcinācija tiek veikta, piemērojot vakcinācijas kalendārā 12 mēnešu vecumam paredzētās vakcīnas. Vakcinācijas vecuma precizēšana nerada papildu ietekmi uz valsts budžetu, jo vakcinācija jau līdz šim ir ietvērusi 12 mēnešu vecumu, un grozījums paredz vakcinācijas vecuma intervāla precizēšanu, sašaurinot to par trim mēnešiem, kā arī vakcinācija šajā posmā tiek nodrošināta ar to pašu vakcīnu devu skaitu. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
vakcinējamie bērni
Ietekmes apraksts
Noteikumu projekts pozitīvi ietekmē sabiedrības veselību, jo, pilnveidojot bērnu vakcinācijas kalendāru, tiek stiprināta bērnu aizsardzība pret smagām un potenciāli bīstamām vakcīnregulējamām infekcijas slimībām.
Juridiskās personas
ģimenes ārsti, vakcinācijas (ārstniecības) iestādes; SPKC darbinieki
Ietekmes apraksts
Ģimenes ārsti un ārstniecības iestādes, kas veic vakcināciju, vakcinēs bērnus saskaņā ar bērnu vakcinācijas kalendārā veiktajām izmaiņām.
SPKC darbinieki nodrošina ārstniecības iestāžu iesniegto vakcīnu pasūtījumu apstrādi un koordinēšanu, kā arī apkopo informāciju par vakcīnu izlietojumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Minētā sadaļa tiks aizpildīta pēc finanšu sprēķinu veikšanas.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
-
Nevalstiskās organizācijas
-
Cits
Imunizācijas valsts padome; Nacionālā masalu un masaliņu eliminācijas komisija
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
ģimenes ārsti un ārstniecības (vakcinācijas) iestādes
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Tiesību akta projekta izpilde tiks nodrošināta esošās institucionālās kompetences ietvaros. Grozījumi neietekmē iesaistīto institūciju funkcijas un nerada papildu administratīvo slogu.


7.5. Cita informācija
Cita informācija
LLĢĀA priekšlikums vakcinācijas kalendāra pilnveides kontekstā ir izvērtēts un secināts, ka ģimenes ārsti to var īstenot pakāpeniski, neradot papildu administratīvo slogu vai izaicinājumus ārstniecības praksēm.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Pozitīva ietekme uz sabiedrībās veselību, veicinot bērnu aizsardzību pret vakcīnregulējamām infekcijām un mazinot infekcijas slimību izplatības risku sabiedrībā kopumā.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Pozitīva ietekme uz bērna labākajām interesēm, nodrošinot efektīvāku un savlaicīgu aizsardzību pret infekcijas slimībām, kas var apdraudēt bērna veselību un attīstību.
8.2. Cita informācija
Cita informācija
-

